เอกสารแนบ 3

-   รายงานของคณะกรรมการบริษัท

คณะกรรมการบริษัทเป็นผู้รับผิดชอบต่องบการเงินของบริษัท อินเตอร์ ฟาร์อีสท์ วิศวการ จำกัด
(มหาชน) และบริษัทย่อย รวมถึงข้อมูลสารสนเทศทางการเงินในรายงานประจำปีที่จัดทำขึ้น
เพื่อให้ทราบและมีความเชื่อมั่นว่า
บริษัทได้แสดงฐานะทางการเงินและผลการดำเนินงานในรอบปีที่ผ่านมาเป็นจริงและสมเหตุสมผล
ซึ่งงบการเงินดังกล่าวจัดทำขึ้น
โดยถือปฏิบัติตามมาตรฐานการบัญชีที่รับรองทั่วไปและโดยเลือกใช้นโยบายบัญชีที่เหมาะสมและถือปฎิบัติอย่างสม่ำเสมอ
รวมถึงการใช้ดุลพินิจพิจารณาอย่างรอบครอบและระมัดระวังในการจัดทำเพื่อให้การบันทึกบัญชีมีความถูกต้องครบถ้วนเพียงพอ
เป็นการป้องกันมิให้เกิดการทุจริตหรือการดำเนินการใดๆ ที่ผิดปกติอย่างมีนัยสำคัญ
อีกทั้งได้มีการเปิดเผยข้อมูลที่สำคัญอย่างเพียงพอในหมายเหตุประกอบงบการเงิน
ซึ่งผู้สอบบัญชีได้แสดงความเห็นต่องบการเงินของบริษัทฯ และบริษัทย่อยในรายงานของผู้สอบบัญชี

คณะกรรมการบริษัทได้มีการแต่งตั้งคณะกรรมการตรวจสอบ เพื่อให้ปฏิบัติหน้าที่ตามที่มอบหมายให้
ตามหลักเกณฑ์และแนวทางปฏิบัติของคณะกรรมการตรวจสอบ ทั้งนี้
ให้สอดคล้องกับข้อกำหนดตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์
โดยคณะกรรมการตรวจสอบจะรายงานไว้ในรายงานประจำปีในหัวข้อ
“รายงานของคณะกรรมการตรวจสอบ”

คณะกรรมการบริษัทมีความเห็นว่า ระบบควบคุมภายในของบริษัทสามารถสร้างความเชื่อมั่นได้ว่า
งบการเงินของบริษัทอินเตอร์ ฟาร์อีสท์ วิศวการ จำกัด (มหาชน) และบริษัทย่อย สิ้นสุดวันที่ 31
ธันวาคม 2554 แสดงฐานะทางการเงิน ผลการดำเนินงาน
และกระแสเงินสดได้อย่างถูกต้องในสาระสำคัญแล้ว

นายณรงค์ เตชะไชยวงศ์ นายสุเทพ ด่านศิริวิโรจน์

  ( นายณรงค์ เตชะไชยวงศ์ ) ( นายสุเทพ ด่านศิริวิโรจน์ )

ประธานกรรมการ กรรมการ

รายงานคณะกรรมการตรวจสอบ

  คณะกรรมการบริษัทแต่งตั้งคณะกรรมการตรวจสอบ ประกอบด้วย กรรมการอิสระ จำนวน 3 ท่าน
  เป็น

  ผู้ทรงคุณวุฒิทางด้านการบัญชีและการเงินและด้านการบริหารองค์กร โดยมีรายชื่อดังนี้

1. นายมารุต สิมะเสถียร ประธานกรรมการตรวจสอบ

2. นายสมนึก ไหลเวชพิทยา กรรมการตรวจสอบ

3. นางสาวณรินณ์ทิพ วิริยะบัณฑิตยกุล กรรมการตรวจสอบ

4. นางสาวเพ็ญศรี น้อยยาโน เลขานุการคณะกรรมการตรวจสอบ

  ในรอบปี 2554 คณะกรรมการตรวจสอบได้ประชุมร่วมกัน 4 ครั้ง
  ซึ่งการประชุมกรรมการตรวจสอบทุกท่านจะเข้าร่วมประชุมทุกครั้ง
  รวมกับฝ่ายบริหารระดับสูงด้านสายงานบัญชี 1 ท่าน ผู้ตรวจสอบภายใน
  และผู้สอบบัญชีได้เข้าร่วมประชุมด้วย เพื่อร่วมกันเสนอแนะ แนะนำและรับฟังความคิดเห็นต่างๆ
  ที่เป็นประโยชน์ต่อการบริหารงานของบริษัท หลังจากนั้นจะนำเสนอต่อคณะกรรมการบริษัทต่อไป

ปี 2554 คณะกรรมการตรวจสอบได้ปฏิบัติตามหน้าที่ที่ได้มอบหมายจากคณะกรรมการบริษัท
โดยมีสาระสำคัญ

สรุปได้ดังต่อไปนี้

1.  สอบทานงบการเงินรายไตรมาสและงบการเงินประจำปี 2554 ของบริษัท
    เพื่อให้เป็นไปตามมาตรฐานทาง

  บัญชีตามพระราชบัญญัติการบัญชี พ.ศ. 2543 ประกาศของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์
  เพื่อให้มั่นใจว่ารายงานทางการเงินของบริษัทได้จัดทำขึ้นตามมาตรฐานการบัญชีที่รับรองโดยทั่วไป
  และมีการเปิดเผยข้อมูลในงบการเงินอย่างเพียงพอครบถ้วนและเชื่อถือได้
  กระบวนการจัดทำและเปิดเผยข้อมูลในรายงานทางการเงินดังกล่าว มีความน่าเชื่อถือได้
  คณะกรรมการตรวจสอบมีความเห็นสอดคล้องกับผู้สอบบัญชีว่า
  บริษัทได้ดำเนินการตามเงื่อนไขทางธุรกิจปกติและตามหลักเกณฑ์ที่ตลาดหลักทรัพย์แห่งประเทศไทยกำหนดด้วย

2. สอบทานการบริหารความเสี่ยง
คณะกรรมการตรวจสอบได้กำกับดูแลและประเมินการบริหารความเสี่ยง

ของแผนงานประจำปีและสอบทานความเสี่ยงทุกไตรมาสของบริษัท ร่วมกับคณะกรรมการบริษัท เพื่อ

มุ่งเน้นที่จะจัดการความเสี่ยงอย่างมีประสิทธิภาพและทันเวลา

  3.
  คณะกรรมการตรวจสอบได้กำกับดูแลงานตรวจสอบภายในให้เป็นไปตามที่แผนงานประจำปีที่ได้รับอนุมัติ

  และให้มีการติดตามการดำเนินการแก้ไขรายงานผลการตรวจสอบในประเด็นที่มีนัยสำคัญ
  เพื่อให้มีการควบคุมภายในที่เหมาะสม
  รวมทั้งติดตามการดำเนินการตามมติของคณะกรรมการตรวจสอบและคณะกรรมการบริษัท
  ร่วมกันกับผู้ตรวจสอบภายในและผู้สอบบัญชีทุกไตรมาสด้วย โดยรวมคณะกรรมการตรวจสอบเห็นว่า
  การตรวจสอบภายในของบริษัทมีความเพียงพอเหมาะสมและมีประสิทธิผล

4. ได้ประเมินผลการปฎิบัติงานด้วยตนเอง ซึ่งคณะกรรมการตรวจสอบพอใจ
โดยมีผลการประเมินตนเองอยู่

  ในเกณฑ์ดีมาก

  5. พิจารณาคัดเลือกและเสนอผู้สอบบัญชี รวมถึงพิจารณาเสนอค่าตอบแทนในปี 2554
  โดยได้มีการประเมินผล

การปฏิบัติงานของผู้สอบบัญชี ผลลัพธ์เป็นไปอย่างน่าพอใจใกล้เคียงปีก่อน

นายมารุต สิมะเสถียร

( นายมารุต สิมะเสถียร )

ประธานกรรมการตรวจสอบ